% ITRANS song...
% --------------
\startsong
#indian % Begin indian text....same as ##
\centerline{.. shriinavagrahastotra..}
%
%     .. shriinavagrahastotra..
     
     japaakusumasa.nkaashaM kaashyapeyaM mahadyutim.h .
     tamo.ari.n sarvapaapaghnaM praNato.asmi divaakaram.h .. 1..
     
     dadhishaN^khatushhaaraabhaM kshiirodaarNavasaMbhavam.h .
     namaami shashinaM somaM shambhormukuTabhuushhaNam.h .. 2..
     
     dharaNiigarbhasaMbhuutaM vidyutkaantisamaprabham.h .
     kumaaraM shaktihastaM cha maN^galaM praNamaamyaham.h .. 3..
     
     priya{N^.h}gukalikaashyaamaM ruupeNaapratimaM budham.h .
     saumyaM saumyaguNopetaM taM budhaM praNamaamyaham.h .. 4..
     
     devaanaaM cha R^ishhiiNaaM cha guru.n kaaJNchanasa.nnibham.h .
     buddhibhuutaM trilokeshaM taM namaami bR^ihaspatim.h .. 5..
     
     himakundamR^iNaalaabhaM daityaanaaM paramaM gurum.h .
     sarvashaastrapravaktaaraM bhaargavaM praNamaamyaham.h .. 6..
     
     niilaa.njanasamaabhaasaM raviputraM yamaagrajam.h .
     chhaayaamaartaNDasaMbhuutaM taM namaami shanaishcharam.h .. 7..
     
     ardhakaayaM mahaaviirya.n chandraadityavimardanam.h .
     si.nhikaagarbhasaMbhuutaM taM raahuM praNamaamyaham.h .. 8..
     
     palaashapushhpasa.nkaashaM taarakaagrahamastakam.h .
     raudraM raudraatmakaM ghoraM taM ketuM praNamaamyaham.h .. 9..
     
     iti vyaasamukhodgiitaM yaH paThetsusamaahitaH .
     divaa vaa yadi vaa raatrau vigh{}nashaantirbhavishhyati .. 10..
     
     naranaariinR^ipaaNaaM cha bhavedduHsvapnanaashanam.h .
     aishvaryamatulaM teshhaamaarogyaM pushhTivardhanam.h ..
     
     gR^ihanakshatrajaaH piiDaastaskaraagnisamud.hbhavaaH .
     taaH sarvaaH prashamaM yaanti vyaaso bruute na sa.nshayaH ..
     
     .. iti shriivyaasavirachitaM navagrahastotraM saMpuurNam.h..
%
#endindian % End indian text....same as ##
\endsong
% ----
% send songs, corrections, etc to Anurag Shankar (anurag@astro.indiana.edu)
% ----
